**ΠΡΟΚΥΡΗΞΗ ΕΚΠΑΙΔΕΥΤΙΚΗΣ ΕΚΔΡΟΜΗΣ ΣΤ’ ΔΗΜΟΤΙΚΟΥ ΣΤΗΝ ΑΘΗΝΑ (ΒΟΥΛΗ ΤΩΝ ΕΛΛΗΝΩΝ)**

**Από:** Ιδιωτικό Δημοτικό Σχολείο – Όμιλος Σχολείων Βιωματικής Μάθησης Θεσσαλονίκης (στον χώρο της Αμερικάνικης Γεωργικής Σχολής)

**Αρ. Πρωτ**. 190 / 30.9.2019
**Προς:**  Γραφεία οργάνωσης ταξιδίων Θεσσαλονίκης
**Θέμα:** Εκπαιδευτική εκδρομή ΣΤ΄ Δημοτικού στην Αθήνα
**Σκοπός ταξιδιού:** Επίσκεψη στη Βουλή των Ελλήνων (Σάββατο, 23.11, 11:00 πμ), καθώς και σε χώρους ιστορικής και πολιτιστικής αναφοράς
**Ημερομηνίες ταξιδιού:** πρωινή αναχώρηση την Παρασκευή, 22 Νοεμβρίου 2019 (7.30) και επιστροφή την Κυριακή 24 Νοεμβρίου 2019 μέχρι τις 22.00

**Διανυκτερεύσεις:** δύο (2)
**Σύνολο συμμετοχών:** 65 - 100
**Αριθμός μαθητών/-τριών:** 40
**Αριθμός εκπαιδευτικών:** 3
**Αριθμός συνοδών γονέων:** 25 - 60
**Δωμάτια:** Δίκλινα - Τρίκλινα – Μονόκλινα για τους εκπαιδευτικούς
**Ξενοδοχείο:** 4 \* με πρωινό κατά προτίμηση κοντά στο ιστορικό κέντρο, χωρίς να αποκλείονται και πιο περιφερειακές επιλογές.

**Μεταφορά στην Αθήνα και επιστροφή με αεροπλάνο, με απευθείας πτήσεις. Μεταφορά από και προς τα αεροδρόμια με λεωφορείο το οποίο στην Αθήνα θα είναι διαρκώς διαθέσιμο για τις εκεί μετακινήσεις.**

ή

**Μεταφορά στην Αθήνα και επιστροφή με τουριστικό λεωφορείο, το οποίο θα είναι διαρκώς διαθέσιμο για τις εκεί μετακινήσεις.**

**Κύριες απαιτήσεις:**

1. Πρόγραμμα επισκέψεων/ξεναγήσεων ανά ημέρα
2. Έλληνας συνοδός-εκπρόσωπος του γραφείου ταξιδίων σε όλη τη διάρκεια της εκδρομής. Απαιτείται ξεναγός για την επίσκεψη στον βράχο της Ακρόπολης και το Μουσείο της Ακρόπολης.
3. Έξτρα Ιατρική ασφάλιση: Ατομική ταξιδιωτική ασφάλιση με καλύψεις ζωής και ατυχήματος και ασφάλιση με κάλυψη αστικής- επαγγελματικής ευθύνης για όλους τους συμμετέχοντες. Κάλυψη για ιατρική φροντίδα χωρίς κατ’ ανάγκη μεταφορά σε Νοσοκομείο.
4. Εγγυητική επιστολή διεκπεραίωσης της εκδρομής
5. Ποινική ρήτρα που θα παρακρατηθεί αν δεν τηρηθούν όροι του συμβολαίου με υπαιτιότητα του πρακτορείου

**Άλλες απαιτήσεις:**

Η προσφορά θα πρέπει να περιέχει και να εξασφαλίζει τα παρακάτω:

* Διασφάλιση ότι το λεωφορείο με το οποίο θα γίνουν οι μετακινήσεις και το οποίο θα είναι διαθέσιμο για όλες τις ημέρες και ώρες του ταξιδιού, πληροί τις απαιτούμενες από τον νόμο προδιαγραφές για τη μεταφορά μαθητών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου, με ποσό που θα καθοριστεί από τη Διεύθυνση του Σχολείου.
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.), δε θα έχει καμία επιβάρυνση το σχολείο.
* Για τις παραπάνω υπηρεσίες ζητείται η τελική επιβάρυνση ανά μαθητή (με ΦΠΑ).
* Όνομα και κατηγορία καταλύματος και Υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

**Ειδικοί όροι:**

Επιθυμητό είναι στην προσφορά να περιλαμβάνονται τιμές και για τις δύο εναλλακτικές επιλογές μετακίνησης (αεροπορικώς και οδικώς)

Θα πρέπει να δηλώνονται σαφώς οι χρονικές προθεσμίες προκαταβολής και εξόφλησης καθώς και τα αντίστοιχα ποσά που θα πρέπει να καταβληθούν.

Όλες οι προσφορές πρέπει να κατατεθούν μέχρι την **Παρασκευή 11 Οκτωβρίου 2019**, στις 14.00, στην κ. Έπη Γρηγορίου, συντονίστρια διοικητικών υπηρεσιών του Δημοτικού Σχολείου, οδός Μ. Αντύπα 54 (εντός Αμερικάνικης Γεωργικής Σχολής) τηλ. 2310-492900, σε σφραγισμένο φάκελο.

Η αξιολόγηση των προσφορών θα γίνει με κριτήρια ποιοτικά και οικονομικά. Μετά την αξιολόγηση των προσφορών θα γίνει η τελική επιλογή του ταξιδιωτικού γραφείου και το σχολείο θα συντάξει τη σύμβαση οργανωμένου ταξιδιού ( ιδιωτικό συμφωνητικό ) σύμφωνα με την κείμενη νομοθεσία , η οποία και θα υπογραφεί από τα συμβαλλόμενα μέλη. Με κάθε προσφορά κατατίθεται από το ταξιδιωτικό γραφείο απαραιτήτως και Υπεύθυνη Δήλωση ότι διαθέτει, βεβαίωση συνδρομής των νόμιμων προϋποθέσεων για τη λειτουργία τουριστικού γραφείου, η οποία βρίσκεται σε ισχύ.